พระราชกฤษฎีกาพระราชกฤษฎีกากำหนดเขตที่ดินในท้องที่ตำบลท่ากำชำ ตำบลบ่อทอง ตำบลปุโละปุโย ตำบลคอลอตันหยงอำเภอหนองจิก ตำบลพ่อมิ่งอำเภอปะนาเระ ตำบลแป้น ตำบลปะเสยะวอ ตำบลบือเระอำเภอสายบุรี ตำบลกอลำตำบลเขาตูม อำเภอยะรัง ตำบลปะโด อำเภอมายอจังหวัดปัตตานีและตำบลปากบาง อำเภอเทพา จังหวัดสงขลาให้เป็นเขตปฏิรูปที่ดินพ.ศ. ๒๕๕๓ ภูมิพลอดุลยเดช ป.ร.ให้ไว้ ณ วันที่ ๓๐ สิงหาคมพ.ศ. ๒๕๕๓เป็นปีที่ ๖๕ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงพระราชกฤษฎีกากำหนดเขตที่ดินในท้องที่อำเภอหนองจิก จังหวัดปัตตานี ให้เป็นเขตปฏิรูปที่ดิน พ.ศ. ๒๕๓๐พระราชกฤษฎีกากำหนดเขตที่ดิน ในท้องที่อำเภอยะรัง จังหวัดปัตตานีให้เป็นเขตปฏิรูปที่ดิน พ.ศ. ๒๕๓๑ และพระราชกฤษฎีกากำหนดเขตที่ดินในท้องที่อำเภอสายบุรี จังหวัดปัตตานี ให้เป็นเขตปฏิรูปที่ดิน พ.ศ. ๒๕๓๕อาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา๑ พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลท่ากำชำ ตำบลบ่อทอง ตำบลปุโละปุโย ตำบลคอลอตันหยง อำเภอหนองจิกตำบลพ่อมิ่ง อำเภอปะนาเระ ตำบลแป้น ตำบลปะเสยะวอ ตำบลบือเระ อำเภอสายบุรี ตำบลกอลำตำบลเขาตูม อำเภอยะรัง ตำบลปะโด อำเภอมายอ จังหวัดปัตตานี และตำบลปากบาง อำเภอเทพาจังหวัดสงขลา ให้เป็นเขตปฏิรูปที่ดิน พ.ศ. ๒๕๕๓มาตรา๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา๓ ให้ยกเลิก(๑)พระราชกฤษฎีกากำหนดเขตที่ดิน ในท้องที่อำเภอหนองจิก จังหวัดปัตตานีให้เป็นเขตปฏิรูปที่ดิน พ.ศ. ๒๕๓๐(๒)พระราชกฤษฎีกากำหนดเขตที่ดิน ในท้องที่อำเภอยะรัง จังหวัดปัตตานีให้เป็นเขตปฏิรูปที่ดิน พ.ศ. ๒๕๓๑(๓)พระราชกฤษฎีกากำหนดเขตที่ดิน ในท้องที่อำเภอสายบุรี จังหวัดปัตตานีให้เป็นเขตปฏิรูปที่ดิน พ.ศ. ๒๕๓๕มาตรา๔ ให้ที่ดินในท้องที่ตำบลท่ากำชำตำบลบ่อทอง ตำบลปุโละปุโย ตำบลคอลอตันหยง อำเภอหนองจิก ตำบลพ่อมิ่ง อำเภอปะนาเระตำบลแป้น ตำบลปะเสยะวอ ตำบลบือเระ อำเภอสายบุรี ตำบลกอลำ ตำบลเขาตูม อำเภอยะรังตำบลปะโด อำเภอมายอ จังหวัดปัตตานี และตำบลปากบาง อำเภอเทพา จังหวัดสงขลาภายในแนวเขตตามแผนที่ท้ายพระราชกฤษฎีกานี้ เป็นเขตปฏิรูปที่ดินมาตรา๕ ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลท่ากำชำ ตำบลบ่อทองตำบลปุโละปุโย ตำบลคอลอตันหยง อำเภอหนองจิก ตำบลพ่อมิ่ง อำเภอปะนาเระ ตำบลแป้นตำบลปะเสยะวอ ตำบลบือเระ อำเภอสายบุรี ตำบลกอลำ ตำบลเขาตูม อำเภอยะรัง ตำบลปะโดอำเภอมายอ จังหวัดปัตตานี และตำบลปากบาง อำเภอเทพา จังหวัดสงขลา ให้เป็นเขตปฏิรูปที่ดินพ.ศ. ๒๕๕๓(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากมาตรา ๒๕ วรรคสามแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการปฏิรูปที่ดินเพื่อเกษตรกรรม (ฉบับที่ ๓)พ.ศ. ๒๕๓๒กำหนดให้การกำหนดเขตปฏิรูปที่ดินให้กำหนดเฉพาะที่ดินที่จะดำเนินการปฏิรูปที่ดินเพื่อเกษตรกรรมเว้นแต่ในกรณีที่จำเป็นจะถือเขตของตำบลหรืออำเภอเป็นหลักแต่โดยที่พระราชกฤษฎีกากำหนดเขตที่ดินในท้องที่อำเภอหนองจิก จังหวัดปัตตานี ให้เป็นเขตปฏิรูปที่ดิน พ.ศ. ๒๕๓๐พระราชกฤษฎีกากำหนดเขตที่ดิน ในท้องที่อำเภอยะรัง จังหวัดปัตตานีให้เป็นเขตปฏิรูปที่ดิน พ.ศ. ๒๕๓๑ และพระราชกฤษฎีกากำหนดเขตที่ดินในท้องที่อำเภอสายบุรี จังหวัดปัตตานี ให้เป็นเขตปฏิรูปที่ดิน พ.ศ. ๒๕๓๕ได้กำหนดเขตปฏิรูปที่ดิน ในท้องที่อำเภอหนองจิก อำเภอยะรัง และอำเภอสายบุรีจังหวัดปัตตานี โดยถือเขตอำเภอดังกล่าวเป็นหลักซึ่งทำให้เขตปฏิรูปที่ดินที่กำหนดตามพระราชกฤษฎีกาทั้งสามฉบับดังกล่าวครอบคลุมพื้นที่ที่ไม่มีโครงการเพื่อดำเนินการปฏิรูปที่ดินเพื่อเกษตรกรรมด้วยสมควรปรับปรุงพระราชกฤษฎีกาทั้งสามฉบับดังกล่าวเพื่อกำหนดเขตปฏิรูปที่ดินเฉพาะที่ดินที่มีการดำเนินการปฏิรูปที่ดินเพื่อเกษตรกรรมเท่านั้น จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๗/ตอนที่ ๕๔ ก/หน้า ๔/๗ กันยายน ๒๕๕๓